《张宣公》
宋代·岳珂

紫岩之传，原委一忠。溯而伊濂，根本一中。事君致身，其用则同。

自我淑人，派于五峰。力久积真，至公而充。淳熙之间，天下为公。

守道彬彬，洙泗之风。公于是时，不下禹功。据德游艺，言立志通。

故其遗书，笔意俱工。我得而藏，敢忘所宗。渊渊其心，皓皓其容。

学冠穹壤，名侪岱嵩。万世仰之，曰人中龙。

作者简介：岳珂(公元1183～公元1243) ，南宋文学家。字肃之，号亦斋，晚号倦翁。相州汤阴（今属河南）人。寓居嘉兴（今属浙江）。岳飞之孙，岳霖之子。宋宁宗时，以奉议郎权发遣嘉兴军府兼管内劝农事，有惠政。自此家居嘉兴，住宅在金佗坊。嘉泰末为承务郎监镇江府户部大军仓，历光禄丞、司农寺主簿、军器监丞、司农寺丞。嘉定十年（公元1217），出知嘉兴。十二年，为承议郎、江南东路转运判官。十四年，除军器监、淮东总领。宝庆三年（公元1227），为户部侍郎、淮东总领兼制置使。